Η ψυχοθεραπεία αποτελεί εφαρμογή των διάφορων θεωριών της επιστήμης της Ψυχολογίας στη θεραπεία ενός εύρους προβλημάτων ψυχικής υγείας και διαταραχών. Διάφορες μορφές ψυχοθεραπείας έχουν βρεθεί να αντιμετωπίζουν με διαφορετική αποτελεσματικότητα διαφορετικά προβλήματα και ψυχικές διαταραχές. Ένας Κλινικός Ψυχολόγος εκπαιδεύεται στην παροχή τουλάχιστον δύο ψυχοθεραπευτικών προσεγγίσεων, έχοντας τη δυνατότητα να κρίνει κατά περίπτωση τι «ταιριάζει» περισσότερο, και να το εφαρμόσει κατάλληλα, σεβόμενος τη μοναδικότητα του κάθε ατόμου.